Paul Olsen Thrane

Paul Olsen Thrane (født 5. desember 1751 i Enebakk, død 15. februar 1830 ved Nygård i Fredrikstadgeneologi fra nermo.no) var en norsk forretningsmann og en av Christianias mektige menn på det tidlige 1800-tallet.

 Biografi 
Thrane studerte handelsfaget under justisråd Peter Elieson fra Hafslund (tettsted) og kjøpmann Dørcker i Frederikshald, hvis datter Kristin Marie han ektet (1778).biografi fra Runeberg. Paret flyttet til Christiania (1780), der han fikk engasjement ved Bordtomtene noen år, før han ervervet seg Tiedemanns Tobaksfabrik på Vaterland (1784). Denne ble drevet under navnet Paul Olsen Thrane Tobaks-fabrique, flyttet til byens torg (1787) og solgt til Claus Winther (1816). Thrane drev også innen trelast.

Han var i byens borgerforsamling (1794–1800), samt utnevnt til forlikskommissær (1809–12).  I denne tiden ble han den første stadthauptmann i Christiania borgervæbning (1801), en forløper til Heimevernet. Under Napoleonskrigene drev han forsyningspolitikk og
lokal velgjørenhet, hviket gav ham flere utmerkelser.  Tidligere hadde den sterkt kunst- og kulturinteresserte Thrane  vært med på etableringen av Det Dramatiske Selskab der han også skuespilte (1799) såvel som byens første musikalske selskap, Det musicalske Lyceium (1810).  To av hans sønner var blant landets fremste musikere og komponister.

Selv om Thrane var kjent som antirojalist var han  nær venn av, samt forlover til sin nabo på Bygdøy, prins og visestattholder Frederik av Hessen (1813).

Han eide Thranes løkke ved dagens Rodeløkka, samt Henningslyst på Bygdøy (1802–19).  I sine hjemtrakter ved Sarpsborg ervervet Thrane  seg  Borregaard (1812) og Borregaard Hovedgård der han tidvis bodde (1814–1818). Fra Jørgen Young kjøpte han Youngsløkken (ved dagens Youngstorget, 1818) og etablerte der sin private hovedresidens i Storgata 3 (huset står fortsatt). Han var i liste over stortingsrepresentanter 1818–1820 for Christiania.

Etterhvert fikk han her store finansielle problem med Borregaard, og sammen med en storbrann i hans eiendommer på Bordtomtene (1819) innstilte han betalinger i to perioder (1820, 1826) og solgte
alt i en konkurs (1828).William Thrane og "Adressetidende"  fra Porsgrunn folkebibliotek Han flyttet så til Fredrikstad.

 Utmerkelser 
 Vasaordenen
 Dannebrogordenen
 Justisråd

 Familie 
Hans foreldre var Elisabeth Sophie Olsdatter Trane (1722–1800) og fergemann Ole Johannessøn Næs i Enebakk.

Med Kristine Marie Dørcker (1758–1795) fikk han barna Johannes (1779–1841); bankdirektør David Thrane (1780–1832) som igjen var far til Marcus Thrane; kjøpmann Gustav Thrane (1785–1866); Louise (1789–1878), fiolinist Johannes Thrane; musiker og komponist Waldemar Thrane (1790–1828).

I sitt andre ekteskap med Judithe Abigael Clausen (1775-1833, datter av den meget rike Paul Clausen) ble han svigerbror til Hans Hagerup Falbe.  Ekteskapet ga datteren Kristine Marie (1796–1876) som ble gift med embedsmann og politiker Hans Christian Petersen, samt Herman Thrane (1809–1881) som var sokneprest i Holt prestegjeld.

 Referanser 

 Eksterne lenker 


Kategori:Norske forretningsfolk
Kategori:Norske embets- og tjenestemenn
Kategori:Stortingsrepresentanter 1818–1820
Kategori:Mottakere av Dannebrogordenen‎
Kategori:Vasaordenen
Kategori:Nordmenn i tobakksbransjen